Ragnheiður Gestsdóttir

Ragnheiður Gestsdóttir (Reykjavik, 1953ko maiatzaren 1a) islandiar idazle eta ilustratzailea da, haurrentzako liburuengatik ezaguna.

 Bizitza 
Ragnheiður Gestsdóttir 1953ko maiatzaren 1ean jaio zen Reykjaviken, margolarien eta idazleen familia batean. 1973an irakasle titulua lortu zuen Kennaraskóli Íslanden, eta 1979an artearen historian lizentziatu zen Aarhus Unibertsitatean. Gainera, literatura ikasi du Islandiako Unibertsitatean.

Irakasle lanetan aritu zen Reykjaviken hainbat urtez, eta 1990-1996 bitartean Islandiako Hezkuntza Materialen Zentro Nazionaleko editorea izan zen. Haur eta gazteentzako liburuak idazten eta ilustratzen ditu.

1985ean lehen liburua kaleratu zuen, Ljósin lifna izenekoa. Islandiako hainbat herri-ipuin moldatu eta ilustratu ditu, batez ere Sagan af Hlina konungssyni libururako. Hainbat sari irabazi ditu, besteak beste hauek: Islandiako Haurrentzako Liburuaren Saria Leikur á borði liburuagatik (2000) eta Haurrentzako Liburu Nordikoaren Saria Sverðberinn eleberriagatik (2005).

Ragnheiður Hafnarfjörðurren bizi da, ezkonduta dago eta lau seme-alaba ditu.

 Sariak 

 2000: Islandiako Haurrentzako Liburuaren Saria (Leikur á borði)
 2001: Reykjavikeko Hezkuntza Kontseiluaren Haurrentzako Liburuaren Saria (40 vikur)
 2004: Reykjavikeko Hezkuntza Kontseiluaren Haurrentzako Liburuaren Saria (Sverðberinn)
 2005: Vorvindar IBBY
 2005: Haurrentzako Liburu Nordikoaren Saria (Sverðberinn)

 Erreferentziak 

 Kanpo estekak 

Kategoria:Reykjavikarrak
Kategoria:Islandiako haur literaturako idazleak
Kategoria:Islandierazko idazleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Emakume ilustratzaileak
Kategoria:Islandiako artistak